b'\n_START_ARTICLE_\nWarwickita\n_START_SECTION_\nCaracter\xc3\xadstiques\n_START_PARAGRAPH_\nLa warwickita \xc3\xa9s un borat de f\xc3\xb3rmula qu\xc3\xadmica (Mg,Fe\xc2\xb2\xe2\x81\xba)\xe2\x82\x83Ti(BO\xe2\x82\x83)\xe2\x82\x82O\xe2\x82\x82. Cristal\xc2\xb7litza en el sistema ortor\xc3\xb2mbic. Es va descobrir en forma petits cristalls prism\xc3\xa0tics de color gris fosc a negre en marbre blanc cristal\xc2\xb7l\xc3\xad. Els cristalls s\xc3\xb3n prism\xc3\xa0tics, {010}, {100}, {110}, {130} i {310}, amb terminacions arrodonides, de fins a 5 mil\xc2\xb7l\xc3\xadmetres. Tamb\xc3\xa9 es troba en forma granular an\xc3\xa8drica. La seva duresa a l\'escala de Mohs es troba entre 5,5 i 6._NEWLINE_Segons la classificaci\xc3\xb3 de Nickel-Strunz, la warwickita pertany a "06.AB: borats amb anions addicionals; 1(D) + OH, etc." juntament amb els seg\xc3\xbcents minerals: hambergita, berborita, jeremejevita, yuanfuli\xc3\xafta, karlita, azopro\xc3\xafta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchi\xc3\xafta, hulsita, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, sakha\xc3\xafta, harkerita, pertsevita-(F), pertsevita-(OH), jacquesdietrichita i painita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1838 a Warwick, al comtat d\'Orange, Nova York (Estats Units), on es troba associada a altres minerals com: espinel\xc2\xb7la, magnetita, ilmenita, grafit, di\xc3\xb2psid i condrodita. En els territoris de parla catalana ha estat trobada a les mines de Nuestra Se\xc3\xb1ora del Carmen, a Jumella (M\xc3\xbarcia).\n_START_SECTION_\nGrup de la warwickita\n_START_PARAGRAPH_\nEl grup de la warwickita \xc3\xa9s un grup de minerals que integra dues esp\xc3\xa8cies: la warwickita, amb f\xc3\xb3rmula (Mg,Fe\xc2\xb2\xe2\x81\xba)\xe2\x82\x83Ti(BO\xe2\x82\x83)\xe2\x82\x82O\xe2\x82\x82, i la yuanfuli\xc3\xafta, amb f\xc3\xb3rmula Mg(Fe\xc2\xb3\xe2\x81\xba,Al)O(BO\xe2\x82\x83). Es tracta d\'un grup estretament relacionat amb el grup de la ludwigita.'